**ELŐTERJESZTÉS**

**Szombathely Megyei Jogú Város Közgyűlésének 2023. március 30-i ülésére**

**Javaslat**

**a takarékossági program felülvizsgálatához kapcsolódó döntések meghozatalára**

Szombathely Megyei Jogú Város Közgyűlése a 298/2022. (IX.29.) Kgy. számú határozatával döntött a város takarékossági programjának elfogadásáról. A takarékossági program számos eleme a téli időszakhoz kapcsolódó energiaköltségek csökkentését célozta. Ezen időszak végén indokolt a takarékossági program felülvizsgálata, amelynek alapján a takarékossági program alábbi – a téli időszakhoz kapcsolódó intézkedésekre vonatkozó - pontjainak felfüggesztésére teszek javaslatot:

* C./3.3.: a Pálos Károly Szociális Szolgáltató Központ és Gyermekjóléti Szolgálat esetében az idősek nappali ellátását biztosító idősek klubjai hétvégi és ünnepnapi működésének visszaállítása 2023. május 1. napjától;
* C./5. 2.: a FÉHE Nonprofit Kft. közfoglalkoztatási egysége működésének visszaállítása a Sas u.2. szám alatti telephelyen 2023. április 17. napjától;
* C./ 5.3.: a FÉHE Nonprofit Kft. Vörösmarty utcai foglalkoztatójának - korábbi gyakorlat szerinti – 8 helyiségben történő működtetése 2023. április 17. napjától;
* C./ 5.4.: a FÉHE által működtetett Kézműves Kuckó visszaköltöztetése a Fő tér 23/ B szám alatti üzlethelyiségbe 2023. április 17. napjától;
* C./ 7: a Berzsenyi Dániel Könyvtár valamennyi fiókkönyvtárja és a Központi Könyvtár működésének visszaállítása a takarékossági program életbe lépése előtti működési rendnek megfelelően 2023. április 1. napjától;
* C./ 8.2.: a Savaria Mozi megnyitása 2023. április 1. napjától;
* C./9. a Savaria Szimfonikus Zenekar Rákóczi Ferenc u. 3. szám alatti működésének visszaállítása 2023. március 31. napjával;
* C./ 13. a Savaria Múzeum egyes telephelyei működésének és nyitva tartásának visszaállítása az alábbi időpontokban:
	+ - Savaria Múzeum, Szombathelyi Képtár, Scrammel- gyűjtemény 2023. április 4.
		- Iseum Savariense 2023. április 1.
		- Vasi Skanzen 2023. április 10.
		- Smidt Múzeum 2023. április 20.
		- J.P.I. Romkert 2023. április 11.
		- Látványtár 2023. május 2.

Az intézkedések időpontjára vonatkozó javaslat minden esetben az érintett intézmény vagy gazdasági társaság vezetőjével történt egyeztetés alapján került előterjesztésre.

A téli időszak végeztével nem indokolt a takarékossági programban elrendelt home office fenntartása, így szintén javasolt a program B./7. pontjának felfüggesztése, azaz a home office megszüntetése valamennyi érintett intézmény és gazdasági társaság esetében 2023. április 1. napjától.

Javaslom továbbá a takarékossági program B/7. pontjának módosítását is, azaz valamennyi önkormányzati fenntartású intézmény és az önkormányzat többségi tulajdonában lévő gazdasági társaság esetében 2023. április 1. napjától a létszámstop kerüljön feloldásra.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

**Szombathely, 2023. március „ ”**

 **/: Dr. Nemény András :/**

**Határozati javaslat**

**…./2023. (III.30.) Kgy. számú határozat**

1. Szombathely Megyei Jogú Város Közgyűlése a „Javaslat a takarékossági program felülvizsgálatához kapcsolódó döntések meghozatalára” vonatkozó előterjesztést megtárgyalta, és a 298/2022.(IX.) Kgy.számú határozatával elfogadott takarékossági program C./3.3; C./5.2.; C./5.3; C./5.4; C./7.; C./8.2.; C./9.; C./13. és B./7. pontjainak alkalmazását felfüggeszti 2023. október 15. napjáig.
2. A Közgyűlés a takarékossági program B./7. pontjának előterjesztésben foglaltak szerinti módosításával – azaz valamennyi önkormányzati fenntartású intézmény és az önkormányzat többségi tulajdonában lévő gazdasági társaság esetében a létszámstop 2023. április 1. napjától történő feloldásával - egyetért.

**Felelősök:** Dr. Nemény András polgármester

 Dr. Horváth Attila alpolgármester

 Dr. László Győző alpolgármester

 Horváth Soma alpolgármester

 Dr. Károlyi Ákos jegyző

 (A végrehajtásért felelős:

valamennyi érintett intézményvezető, gazdasági társaságok vezetői)

**Határidő:** azonnal